Styret

Steinkjer, 09.04.2024

**PROTOKOLL FRA STYREMØTE I FFO TRØNDELAG 3/2024 – 19. APRIL 2024 KL. 1200- 1500, VED OLAVSGÅRDEN MESTRINGSHUS (**Thoning Owesens gate 20, 7044 Trondheim**) TRONDHEIM.**

**Tilstede: Olav Malmo, Ingrid Hallan, Ronny W. Andreassen, Per Ivar Myrbekk, Beate Moksnes og Stein Nervik**

**Meldt forfall: Tone Bratseth, Anita Hammervik og Margareth Berg**

**Fra sekratariatet: Kari Frøseth Johansen**

**SAKLISTE:**

**Beslutningssaker:**

41/2024 Godkjenning av innkalling og sakliste.

42/2024 Godkjenning av protokoll fra 27.02.2024.

43/2024 Brukerutvalget Helse Nord-Trøndelag – forslag på ny representant

44/2024 Helse Nord-Trøndelag – Brukerrepresentanter

45/2024 St.Olavs hospital – Brukerrepresentanter

46/2024 Signaturrett og prokura i FFO Trøndelag.

47/2024 Regnskapsrapport pr. 31.03.2024.

48/2024 KBT inviterer til frokostmøte – Erfaringskonsulenter og sosialt entreprenørskap – Hva er det? Og hvordan kan vi bygge framtidens lokalsamfunn sammen?

49/2024 Nettverkssamlinger for rus - og psykisk helsearbeid i 2024

**Diskusjonssaker:**

50/2024 NAV Hjelpemiddelsentral

51/2024 Regional planstrategi 2024-2027 – Høring

52/2024 Rehabilitering

53/2024 FFOs kampanje – universell utforming

54/2024 Styreseminar 2024

55/2024 Foreldre som assistent inn i skolen, Vikna kommune

56/2024 Åshjul

**Orienteringssaker:**

57/2024 Tilskudd 2024.

58/2024 Kommune-FFO

59/2024 Brukerstyrt personlig assistanse – Høring.

60/2024 Innspills møte til "Handlingsplan for frivillighet i Trøndelag"

61/2024 Handlingsplan for barn og unges fritid i Trøndelag - invitasjon til å komme med innspill

62/2024 Brukermedvirkningskurs 13. mai 2024

63/2024 Skole og oppvekstnettverket – 26. april 2024

64/2024 Samhandlingskonferansen 2024

65/2024 Eventuelt.

**SAKLISTE:**

**Beslutningssaker:**

**41/2024 Godkjenning av innkalling og sakliste.**

Vedtak: Innkalling og sakliste godkjennes.

**42/2024 Godkjenning av protokoll fra 27.02.2024.**

Vedtak: Protokoll fra 27.02.2024 godkjennes.

**43/2024 Brukerutvalget Helse Nord-Trøndelag – forslag på ny representant**

Ett medlem i brukerutvalget i Helse Nord-Trøndelag som har representert pensjonistforbundet har trukket seg fra utvalget, og FFO Trøndelag har fått anledning til å foreslå ny brukerrepresentant til Brukerutvalget i Helse Nord-Trøndelag.

Vedtak: FFO Trøndelag foreslå Sissel Brattøy fra Fosslandsosen. Hennes moderorganisasjon er Foreningen for hjertesykebarn.

**44/2024 Helse Nord-Trøndelag – Brukerrepresentanter**

Det skal oppnevnes brukerrepresentanter til ulike pasientopplæringer i Helse Nord-Trøndelag:

**Pasientopplæring IBD Helse Nord-Trøndelag**

FFO Trøndelag foreslår brukerrepresentant – Veronica Mollan. Hennes moderorganisasjon er Mage tarmforbundet.

.

**Nyreskolen i Helse Nord-Trøndelag**

FFO Trøndelag foreslår 3 personer med ulik kompetanse og erfaring:

Åse Overrein

Ole Martin Gustavsen

Ruth Alvær

Moderorganisasjonen er Nyrepasienter og transplanterte.

Vedtak: Veronika Mollan foreslås som representant for pasientopplæring IBD Helse Nord-Trøndelag.

Åse Overrein, Ole Martin Gustavsen og Ruth Alvær foreslås som representanter til Nyreskolen i Helse Nord-Trøndelag. Alle representanter fra foreningen for nyrepasienter og transplanterte.

**45/2024 St.Olavs hospital – Brukerrepresentanter**

Det skal oppnevnes brukerrepresentanter til ulike pasientopplæring ved St.Olavs hospital

Planlegging og opprettelse av nytt lærings- og mestringskurs for kvinner med endometriose

FFO Trøndelag foreslår:

Anne Solberg fra Endometrioseforeningen som stiller som brukerrepresentant.

Kurs for unge voksne med artrittsykdom. FFO Trøndelag foreslår May Liz Lindsetmo hennes er Norsk Revmatikerforbund avd. Sør.

[Kan vi forebygge astma hos barn som blir tungpustet første gang på grunn av infeksjon med forkjølelsesvirus? - St. Olavs hospital HF (stolav.no)](https://www.stolav.no/kliniske-studier/kan-vi-forebygge-astma-hos-barn-som-blir-tungpustet-forste-gang-pa-grunn-av-infeksjon-med-forkjolelsesvirus/) - klinisk behandlingsstudier.

FFO Trøndelag foreslår Anneli Brakasvålet. Hennes moderorganisasjon er Norges Astma og Allergiforbund.

Vedtak: Anne Solberg foreslås brukerrepresentant for opprettelse av LMS kurs for kvinner med endometriose.

Kurs for unge voksne med artrittsykdom foreslår FFO Trøndelag May Liz Linsetmo fra Norsk Revmatikerforbund avd. Sør

Studie – kan man forbygge astma hos barn som blir tungpuset første gang på grunn av infeksjon med forkjørelsesvirus? Foreslår FFO Trøndelag Anneli Brakasvålet fra Norges Astma og Allergiforbund.

**46/2024 Signaturrett og prokura i FFO Trøndelag.**

Dette må vi legges inn i Brønnøysundregistret og protokollføres.

De samme personene er de som godkjenner/signere FFO Trøndelag sine bilag. Dette skjer i elektronisk.

Vedtak: Leder Olav Malmo, Nestleder Ingrid Hallan og fylkessekr. Kari Frøseth Johansen skal inne ha signaturrett og prokura for FFO Trøndelag. De skal innehar signaturrett og prokura hver for seg.

**47/2024 Regnskapsrapport pr. 31.03.2024.**

Regnskapsrapport pr. 31.03.2024.

Vedtak: Regnskapsrapport pr.31.01.2024 tas til orientering.

**48/2024 KBT inviterer til frokostmøte – Erfaringskonsulenter og sosialt entreprenørskap – Hva er det? Og hvordan kan vi bygge framtidens lokalsamfunn sammen?**

Frokostmøte arrangeres 24. mai i Trondheim. Målgruppe for politikere, organisasjoner og offentlige instanser i Trondheim kommune.

Erfaringskonsulenter og sosialt entreprenørskap – Hva er det? Og hvordan kan vi bygge framtidens lokalsamfunn sammen?

Møte arrangeres av KBT – kompetansesenter for brukererfaring og tjenesteutvikling.

Vedtak: Hele styre gis anledning til å delta, gir tilbakemelding til sekretariatet innen 26.04.2024.

**49/2024 Nettverkssamlinger for rus - og psykisk helsearbeid i 2024 – Statsforvalteren i Trøndelag.**

Lenker til invitasjoner følger:

<https://www.statsforvalteren.no/nb/Trondelag/Kurs_konferanser_og_moter/2024/06/nettverkssamlinger-for-rus---og-psykisk-helsearbeid-i-2024/?utm_source=nyhetsbrev&utm_medium=epost>

<https://www.statsforvalteren.no/nb/Trondelag/Kurs_konferanser_og_moter/2024/09/nettverkssamlinger-for-rus---og-psykisk-helsearbeid-i-2024/?utm_source=nyhetsbrev&utm_medium=epost>

Vedtak: Ingrid Hallan og Ronny Andreassen deltar i Namsos 4. juni 2024

Beate Moksnes deltar i Trondheim 24. september.

Stein Nervik – gir tilbakemelding til sekretariatet om hvor det kan passe og delta.

**Diskusjonssaker:**

**50/2024 NAV Hjelpemiddelsentral**

FFO Trøndelag inviterte leder av Hjelpemiddelsentralen i Trøndelag Ellen Braarud til styremøtet, hun deltok på teams.

Tema var framtidens Hjelpemiddelsentral i Trøndelag.

Ellen Braarud orienterte om følgende:

De lokasjonene vi har skal beholdes – Avklaring på plassering i nordre del avklares i disse dager. Dette er pr. nå hemmelig hvor dette blir.

På landsplan skal det:

* Opprettes flere «autonome» fagnettverk for å underbygge lik praksis og faglig utvikling.
* Flere oppgaver vil bli samlet på noen enheter.
* Det aktuelle nå er å samle teknisk vakttelefon på kveld og helg til 4 steder i landet, og å opprette et felles «servicetorg» for henvendelser på dagtid på 3 steder i landet. Oppstart 2025.
* Det brukers mye tid og ressurser på digitalisering av tjenestene, men vi skal hele tiden opprettholde «analoge» løsninger for de som ikke kan betjene de digitale løsningene.
* Stor brukervekst – tiltakene er digitale løsninger og god tilgang på kunnskap på nett (kunnskapsbanken)
* Kommunene får en bestillerfunksjon i større grad enn før – noe saksbehandling blir automatisert.
* Digitale søknader for brukere er litt lengre fram i løypa (tidligst 2025)
* Samling av tjenester gjøres for å gi effektiviseringsgevinst, men også for å gi mer profesjonelle og tilgjengelige tjenester.
* Bilsentrene – skal gjørs fra færre enheter.

Situasjonen i Trøndelag:

Tolketjenesten vil opprettholdes som tidligere i nordre del av Trøndelag.

Lager – her vil det meste flyttes til Trondheim. Eget delelager i nordre del.

Det vil fremdeles være teknikere i nordre del av Trøndelag. Ambulante tjenester i nordre del – 3 personer tilgjengelig og 2 stk rådgivere.

Det vil bli ca. 7 stillinger som flyttes fra nordre del av trøndelag til søndre del av trøndelag, dette henger sammen med at alle reoperasjoner skal skje i søndre.

Det skal ikke bli lengre ventetider enn før – evt. bare den dagen det tar å frakte hjelpemidlet fra Trondheim til dit det skal.

Vedtak: FFO Trøndelag tar orienteringen fra Ellen Braarud til orientering, og venter i spenning på avklaring på hvor sentralen i nordre del av Trøndelag blir plassert. Samtidig som vi vil følge nøye med om hva som skjer med ventetider osv. i fremtiden.

**51/2024 Regional planstrategi 2024-2027 – Høring**

Høring og offentlig ettersyn av utkast til regional planstrategi for Trøndelag 2024 – 2027.

Fylkestinget vedtok 28.02.2024 å sende utkast til regional planstrategi på høring og offentlig ettersyn.

Regional planmyndighet skal minst en gang i hver valgperiode, og senest innen ett år etter konstituering, utarbeide en regional planstrategi. I planstrategi skal det redegjøres for viktige regionale utviklingstrekk og utfordringer, vurdere langsiktige utviklingsmuligheter

og ta stilling til langsiktige utviklingsmål og hvilke spørsmål som skal tas opp gjennom videre regional planlegging. Planstrategien er den kortsiktige delen av Trøndelagsplanen, og vil være et viktig styringsdokument i fylkestingsperioden.

Vedtak: Dette er en veldig overordnet plan. Styret i FFO Trøndelag gir følgende tilbakemelding:

FFO Trøndelag forutsetter at FNs konvensjon om rettigheter til mennesker med nedsatt funksjonsevne (UN convention on the rights of Personsons with Disabilities – CRPD) legges som grunnlag for planen. Norge er forpliktet til å følge konvensjonen da Norge ratifiserte den i 2013.

Konvensjonens inneholder åtte generelle prinsipper. De ulike rettighetene og pliktene i konvensjonen skal tolkes i lys av disse prinsippene.

Prinsippene er:

1. Selvbestemmelse
2. Ikke-diskriminering
3. Deltakelse og inkludering
4. Respekt for forskjeller
5. Like muligheter
6. Tilgjengelighet
7. Likestilling mellom menn og kvinner
8. Respekt for utviklingsmulighetene og identiteten til barn

**52/2024 Rehabilitering**

FFO Trøndelag har prøvd å få media sak på dette, det det resulterte i var at det ble ett stort avis oppslag med Alf Magne Bye, Parkinsonforeningen i Trøndelag.

FFO Trøndelag arrangerte Dialogmøte med FFOs representanter ved våre rehabiliteringssenter i Trøndelag 9. april der det ble orientert om hvilket utgangspunkt saken hadde.

FFO Trøndelag har sendt en bekymringsmelding til Helse Midt-Norge.

Etter det FFO Trøndelag har ordførerne i Trøndelag forlangt å få en opsjon ut 2025, slik at det skal ikke skje noe før 2026.

Vedtak: FFO Trøndelag invitere våre brukerrepresentanter ved rehab.inst og våre medlemsorganisasjoner til dialogmøte 11. juni. 2024. Sekretariatet får i oppgave å ferdigstille ett program for dagen. Invitasjon vil gå ut så snart som mulig.

**53/2024 FFOs kampanje – universell utforming**

Kampanjen går live 26. april. Alle fylker vil få tilsendt klistremerker.

**Mer om klistremerkene**

Gjerne klistre opp noen av merkene så fort dere mottar de, selv om kampanjen ikke er live, dette kan være med på å skape nysgjerrighet fram mot lansering. Husk å ta bilder, send inn til mailen [404@ffo.no](mailto:404@ffo.no) . Noen av merkene kan gjerne bli hengende oppe, men de kan også gjenbrukes - de skal være enkle å både feste, og å ta av.

**Kronikk/leserinnlegg**

FFO Nasjonalt har skrevet forslag til et leserinnlegg om kampanjen, men dere må selv fylle inn med eksempler på plasser med manglende universell utforming. Dere må gjerne også skrive den enda mer lokal om mulig. Dokumentet ligger vedlagt. Denne vil jeg anbefale å få sendt ut nærmere kampanjestart.

Her må vi diskutere hva vi ønsker i forhold til kronikk/leserinnlegg?

**Nettsidene**

Ved lansering 26 april vil en kampanjeside gå live på ffo.no. Denne vil på forsiden, her står alt av informasjon om kampanjen og det vil også ligge en fil av klistremerkene som kan lastes ned, med punktskrift. Det vil også bli publisert en egen nettsak om kampanjen, som dere gjerne må dele på Facebook.

**Filmer**

Det er laget 4 filmer som skal brukes på sosiale medier. Disse vil bli publisert med jevne mellomrom på Facebook, Instagram og Linkedin. Jeg vil i løpet av neste uke sende over forslag til poste tekst for de som ønsker å publisere selv, men jeg vil også anbefale å dele rett fra FFO sin Facebook og Instagram konto – dette fungerer også like bra for spredning. Filmene vil ikke bli markedsført like mye på Youtube i denne omgang, men de vil ligge der fordi de skal bli vist på kampanjesiden.

Vedtak: FFO Trøndelag skal delta aktivt i kampanjen som lanseres 26. april 2024, ved å poste bilder på facebook osv. Styret har også fått i oppgave og sende inn bilder fra sitt lokalsamfunn.

**54/2024 Styreseminar 2024**

Ønsker det nye styret et styreseminar? Hvis dette er aktuelt i hvilken form ønsker styret dette?

Vedtak: FFO Trøndelag velger å arrangere ett styreseminar i forbindelse med dialogmøte om rehabilitering 11. – 12. juni.

**55/2024 Foreldre som assistent inn i skolen, Vikna kommune**

Ett styremedlem har blitt kontaktet av en familie i Vikna kommune vedr. skolehverdagen til barn og foreldre. Saken er av graverende art, og er en systemsak i forhold til kommunen.

Vedtak: Saken sendes FFOs rettighetssenter for uttalelse. FFO Trøndelag utformer en sak til Statsforvalteren.

**56/2024 Årshjul**

Forslag til årshjul blir lagt fram på styremøtet.

Vedtak: Årshjulet godkjent og alle styremøter fastsatt for 2024.

**Orienteringssaker:**

**57/2024 Tilskudd 2024.**

FFO Trøndelag har nå mottatt følgende tilskudd for 2024:

Driftstilskudd Trøndelag fylkeskommune

Aktivitetstilskudd fra Trøndelag fylkeskommune:

* Skole og oppvekstnettverk
* Rehabilitering for framtiden

Tilskudd fra Helse Midt-Norge

Vedtak: Tas til orientering.

**58/2024 Kommune-FFO**

FFO Oppdal skal avholde sitt årsmøte 10. april

FFO Trondheim har flyttet sitt årsmøte fra 11. april til 29. april

FFO Verdal – her har ikke sekretariatet mottatt noen tilbakemelding på når styret skal avholde sitt årsmøte.

Vedtak: FFO Oppdal har avholdt sitt årsmøte 10. april, med vedtak på at de legger ned FFO Oppdal. Midler overføres til egen konto i FFO Trøndelags regnskap i 3 år.

FFO Trondheim har flyttet sitt årsmøte til 29. april 2024 – Fra FFO Trøndelag deltar Per Ivar Myrbekk og Kari Frøseth Johansen.

FFO Verdal skal forsøke å innkalle til årsmøte i disse dager, selv om de ikke da får til å følge FFOs vedtekter om at årsmøtet skal holdes innen 1. mai 2024.

**59/2024 Brukerstyrt personlig assistanse – Høring.**

Trondheim kommune har laget en veileder for saksbehandlingen og tildelingene av tjenesteformen i Trondheim kommune når det gjelder Brukerstyrt personlig assistanse.

Styrerepresentanter jobber med høringen.

Vedtak: FFO Trøndelag sender inn høringssvar til Trondheim kommune. Dette er en veileder som i stor grad går ut på å spare penger for Trondheim kommune. Vi mener det har vært dårlig brukermedvirkning i saken og de ønsker ikke å forholde seg til CRPD.

**60/2024 Innspills møte til "Handlingsplan for frivillighet i Trøndelag"**

Ronny Andreassen deltok her for FFO Trøndelag. Det var deltakelse fra mange deler av frivilligheten i Trøndelag. Det vil komme en handlingsplan for frivilligheten i Trøndelag til høring, denne er det viktig at vi svarer ut når den kommer.

Vedtak: Tas til orientering.

**61/2024 Handlingsplan for barn og unges fritid i Trøndelag - invitasjon til å komme med innspill**

Her har Ronny og Per Ivar deltatt på ett innspills møte. Dette var ett godt møte, med mange aktører. Denne vil det komme ut høring på i august / september 2024.

Vedtak: Tas til orientering.

**62/2024 Brukermedvirkningskurs 13. mai 2024**

FFO Trøndelag har invitert til brukermedvirkningskurs 13. mai pr. dags dato er det 16 påmeldte.

Vedtak: Tas til orientering.

**63/2024 Skole og oppvekstnettverket – 26. april 2024**

Vi har invitert til samling for skole og oppvekstnettverket 26. april 2024. Program følger vedlagt. Det er pr. dags dato 23 påmeldte.

Vedtak: Tas til orientering.

**64/2024 Samhandlingskonferansen 2024**

Ingrid Hallan deltok på samhandlingskonferansen for FFO Trøndelag.

Helseministeren deltok og sa følgende vedr. Nasjonal helse og samhandlingsplan, her tas det 6 store grep:

* Tiltak for å beholde personell med riktig kompetanse
* Endre finansieringsordningene
* Nytt rekruterings og samhandlingstilskudd
* Ny strategi for digitalisering av helse og omsorgstjenesten
* Forenkle og tydeliggjøre regelverk
* Tilgjengelig allmennlegetjeneste

Vedtak: Tas til orientering.

**65/2024 Eventuelt.**

1. **Trondheim kommune går over til Parlamentarisme.**

Trondheim kommune skal gå over til Parlamentarisme. Hva dette vil si for eksempel i forhold Kommunalt råd for funksjonshemmede i byen er litt fortidig og si, men medlemmene er litt spent på hvordan de kan påvirke politisk kanaler når dette innføres.

Vedtak: Saken tas til orientering.

1. **Kulturhuset Steinkjer kommune – universell utforming.**

Steinkjerbygg har kommet med en rapport om hva som kan gjøres på kortsikt og hva som må rettes på lang sikt i forhold til dårlig universell utforming.

Vedtak: FFO Trøndelag inviterer Steinkjerbygg til ett nytt møte, der vi inviterer med Norges Blindeforbund i Trøndelag.